Wedstryd in Duitsland afgestel oor 'bom-gevaar' | Netwerk24
'n Polisievoertuig staan Dinsdag voor die HDI-arena in Hannover, Duitsland, waar Duitsland en Holland 'n vriendskaplike wedstryd sou speel. Foto: Julian Stratenschulte, AP
Die vriendskaplike sokkerwedstryd tussen Duitsland en Holland wat Dinsdagaand in Hannover sou plaasvind, is afgestel weens 'n moontlike aanval.
Die polisiehoof van Hannover in die noorde van Duitsland het gesê hulle het "konkrete inligting" ontvang oor 'n bomdreigement.
'n Verlate tas is vroeër gevind, waarna die polisie die stad se stadion deursoek het. Die hekke is weer oopgemaak, maar voordat die wedstryd begin het, is die stadion ontruim en die wedstryd afgestel.
Volgens die koerant Bild is treinstasies in die stad gesluit en 'n popkonsert in die arena langsaan is ook gekanselleer.
Angela Merkel, die Duitse Bondskanselier, sou dit ook bygewoon het.
Geen verdere inligting is nog bekend nie.
Die Parys-aanvallers het Vrydagaand toegeslaan op die Stade de France, waar Frankryk teen Duitsland gespeel het.
– Bild, AP en Express
Friendly football match Oranje vs Mannschaft in Hannover has been cancelled due to real threat???? #Hannover #Germany pic.twitter.com/QnFydOBRjP
— M Barak Cherguia (@CherguiaMbark) November 17, 2015
a shame the Germany v Netherlands in #Hannover has been cancelled due to a suspicious suitcase. I hope these frights don't become the norm.